En 52-årig mand er sigtet for natten til tirsdag flere gange at  at have voldtaget en 46-årig kvinde. En kvinde han havde mødt i Aalborg og efterfølgende havde taget med hjem til sin lejlighed i Frederikshavn, hvor voldtægterne skulle have fundet sted. Kvinden er ifølge anklager fra Nordjyllands Politi, Peter Rask, 46 år og fra Hirtshals. Der var lukkede døre i forbindelse med grundlovsforhøret, der fandt sted i Hjørring, og derfor er det sparsomt med oplysninger i sagen. Dog er det kommet frem, at der ifølge anklageskriftet er tale om, at den 52-årige mand flere gange og gennem flere timer skulle have voldtaget den 46-årige kvinde. Det er hende selv, der umiddelbart efter har anmeldt manden for voldtægt. Manden nægter sig skyldig og har kæret kendelsen om, at han skal være varetægtsfængslet frem til 30. december. Han er ikke tidligere kendt politiet.
52-årig mand er varetægtsfængslet efter han onsdag blev fremstillet i grundlovsforhør sigtet for voldtægt.